2020. gada 30. aprīlī Noteikumi Nr. 254

Rīgā (prot. Nr. 29 6. §)

**Grozījums** **Ministru kabineta 2019. gada 30. aprīļa noteikumos Nr. 183 "Noteikumi par valsts pārbaudes darbu norises laiku 2019./2020. mācību gadā"**

Izdoti saskaņā ar

Vispārējās izglītības likuma

4. panta 12. punktu

1. Izdarīt Ministru kabineta 2019. gada 30. aprīļa noteikumos Nr. 183 "Noteikumi par valsts pārbaudes darbu norises laiku 2019./2020. mācību gadā" (Latvijas Vēstnesis, 2019, 87 nr.; 2020, 57A. nr.) grozījumu un izteikt IV un V nodaļu šādā redakcijā:

"**IV. Valsts pārbaudes darbi par vispārējās pamatizglītības ieguvi**

5. Mazākumtautību izglītības programmās eksāmens latviešu valodā (kombinēti, centralizēti) izglītojamiem, kuri vēlas to kārtot, notiek − rakstu daļa − 2020. gada 10. jūnijā, mutvārdu daļa − 10. un 11. jūnijā.

6. Izglītojamiem, kuri attaisnojošu iemeslu dēļ nevar kārtot eksāmenu noteiktajā laikā un kuri vēlas to kārtot, eksāmens notiek 2020. gada 2. jūlijā.

**V. Valsts pārbaudes darbi par vispārējās vidējās izglītības ieguvi**

7. Obligātie centralizētie eksāmeni notiek:

7.1. vienā svešvalodā pēc izglītojamā izvēles (kombinēti):

7.1.1. angļu valodā − rakstu daļa − 2020. gada 2. jūnijā, mutvārdu daļa – 2., 3. un 4. jūnijā;

7.1.2. vācu valodā − rakstu daļa un mutvārdu daļa − 2020. gada 3. jūnijā;

7.1.3. krievu valodā − rakstu daļa − 2020. gada 4. jūnijā, mutvārdu daļa – 4. un 5. jūnijā;

7.1.4. franču valodā − rakstu daļa un mutvārdu daļa − 2020. gada 5. jūnijā;

7.2. latviešu valodā (rakstiski) − 2020. gada 9. jūnijā;

7.3. matemātikā (rakstiski) − 2020. gada 12. jūnijā.

8. Izglītojamā izvēlētajā mācību priekšmetā:

8.1. centralizētais eksāmens notiek:

8.1.1. Latvijas un pasaules vēsturē (rakstiski) − 2020. gada 15. jūnijā;

8.1.2. ķīmijā (rakstiski) − 2020. gada 17. jūnijā;

8.1.3. bioloģijā (rakstiski) − 2020. gada 19. jūnijā;

8.1.4. fizikā (rakstiski) − 2020. gada 26. jūnijā;

8.2. eksāmens notiek:

8.2.1. ģeogrāfijā (rakstiski) − 2020. gada 29. jūnijā;

8.2.2. ekonomikā (rakstiski) − 2020. gada 1. jūlijā;

8.2.3. mazākumtautību valodā un literatūrā (krievu) mazākumtautību izglītības programmās (rakstiski) − 2020. gada 3. jūlijā;

8.2.4. informātikā (kombinēti) − rakstu daļa − 2020. gada 6. jūlijā, praktiskā daļa − 6. un 7. jūlijā.

9. Eksāmenu norises laikus mācību priekšmetos, kas noteikti vispārējās vidējās izglītības standartā (izņemot mākslinieciskās pašdarbības nodarbības) un izglītības iestādes akreditētā izglītības programmā, bet nav norādīti šo noteikumu 7. un 8. punktā un kuru apjoms nav mazāks par 105 mācību stundām, nosaka pašvaldības izglītības speciālists vai izglītības pārvaldes iestāde kopīgi ar izglītības iestādi, nodrošinot eksāmenu norisi laikposmā no 2020. gada 2. jūnija līdz 3. jūlijam.

10. Izglītojamiem, kuri attaisnojošu iemeslu dēļ nevar kārtot eksāmenus noteiktajā laikā:

10.1. obligātie centralizētie eksāmeni notiek:

10.1.1. izglītojamā izvēlētajā svešvalodā (kombinēti) − 2020. gada 9. jūlijā;

10.1.2. latviešu valodā (rakstiski) − 2020. gada 13. jūlijā;

10.1.3. matemātikā (rakstiski) – 2020. gada 15. jūlijā;

10.2. izglītojamā izvēlētajā mācību priekšmetā:

10.2.1. bioloģijā (rakstiski) − 2020. gada 17. jūlijā;

10.2.2. Latvijas un pasaules vēsturē (rakstiski) − 2020. gada 20. jūlijā;

10.2.3. ķīmijā (rakstiski) − 2020. gada 22. jūlijā;

10.2.4. fizikā (rakstiski) − 2020. gada 24. jūlijā;

10.2.5. mazākumtautību valodā un literatūrā (krievu) mazākumtautību izglītības programmās (rakstiski) − 2020. gada 27. jūlijā;

10.2.6. informātikā (kombinēti) − 2020. gada 28. jūlijā;

10.2.7. ekonomikā (rakstiski) − 2020. gada 29. jūlijā;

10.2.8. ģeogrāfijā (rakstiski) − 2020. gada 30. jūlijā."

2. Noteikumi stājas spēkā vienlaikus ar attiecīgiem grozījumiem Vispārējās izglītības likumā, kas paredz valsts pārbaudes darbu par vispārējās pamatizglītības ieguvi atcelšanu un 2019./2020. mācību gada 12. klasei pagarinājumu.

Ministru prezidents A. K. Kariņš

Izglītības un zinātnes ministre I. Šuplinska